M (album, Big Bang)

M je štvrtý single album juhokórejskej chlapčenskej skupiny Big Bang, ktorý vyšiel 1. mája 2015 ako prvý z takzvanej Série MADE. Značí návrat skupiny po troch rokoch a je tiež jej prvým kórejským singlom po deviatich rokoch.

 Detaily 
Singel sa dal predobjednať od 24. do 30. apríla. Obsahuje 2 skladby, pričom obe sú titulné. Existujú dve rôzne verzie, jedna pozostáva len z CD a brožúrky (24 strán) a druhá má k tomu ešte aj špeciálny balíček (puzzle lístok, fotografiu a limitovanú fotografiu).

 Príprava 
Prvý teaser vydalo YG Entertainment 17. apríla. Neskôr bol zverejnený trailer na ich svetové turné MADE 2015 World Tour. S tretím teaserom boli zverejnené titulné piesne zo Série MADE – M. Dva zo štyroch teaserov s názvom D-1 až D-4 obsahovali informácie o skladbách. Počas druhého koncertu v rámci turné MADE 2015 World Tour v Soule sa G-Dragon vyjadril, že výroba tohto albumu bola náročná, pretože sa od ich návratu veľa očakávalo. Povedal: „Pri všetkej úprimnosti, mal som krízu, ale nie len tak hocijakú. Mal som veľké starosti. Skupina vzrástla vďaka všetkým našim fanúšikom, takže som nevedomky pociťoval veľkú záťaž, pretože už je to dlho, čo sme vydali album. Kvôli tomu som sa dosť trápil, ale ako sme pracovali, šlo to dobre. Vravel som si, že proste len musím pracovať. Často sme sa stretávali a robili na tom.“

 Vydanie a propagácia 
M bol vydaný 1. mája a bolo to prvýkrát po troch rokoch, čo Big Bang niečo vydali spoločne ako skupina. Obsahuje skladby „Loser“ a „Bae Bae“. Obe odzneli na ich dvoch koncertoch v Soule 25. a 26. apríla 2015 v rámci svetového turné MADE 2015 World Tour. V televízii s piesňami prvý raz vystúpili 3. mája v hudobnom programe Inkigajo. 6. mája YG Entertainment oznámilo zverejnenie špeciálnych klipov k skladbe „Bae Bae“. Každý deň až do 10. mája vyšiel jeden.

M sa umiestnil na prvom mieste juhokórejského týždenného albumového rebríčka Gaon za týždeň od 26. apríla do 2. mája, to znamená po jednom dni predaja, so 130 130 predanými kópiami. Do konca júna bolo predaných 137 261 kópií. V Číne predajnosť prekročila hodnotu 400 000. V Billboardovom rebríčku Svetové digitálne piesne bola 7. mája skladba „Loser“ na prvom a „Bae Bae“ na druhom mieste. Podľa Billboardu boli v Amerike videoklipy k piesňam na 3. a 4. mieste K-popových videoklipov s najväčším počtom zhliadnutí za mesiac apríl.

 Cover verzie 
V máji 2015 vyhlásil Big Bang súťaž cover verzií, kde mohli súťažiaci nahrať akúkoľvek cover verziu piesní „Loser“ a „Bae Bae“. Cenou pre víťaza bol album, zaradenie do playlistu na oficiálnom YouTube kanáli skupiny a šanca ísť na konkurz do YG Entertainment. Súťaž trvala od 18. do 29. mája 2015. Spolu bolo do súťaže prihlásených 404 videí a víťazi boli vyhlásení 19. júna.

 Zoznam skladieb 

 Pozície v rebríčkoch 
RebríčekVrcholová pozíciaTýždenný rebríček Gaon (Južná Kórea) 1 Mesačný rebríček Gaon (Južná Kórea) 2 G-Music Combo Chart (Taiwan)15  Ročný rebríček Gaon (Južná Kórea)  11 

 Predaje 
KrajinaPredaje Južná Kórea 140 098  Čína 450 265 

 História vydania 
 Krajina Dátum Formát Vydavateľstvo Južná Kórea 1. máj 2015 CD, digitálne sťahovanie YG Entertainment, KT Music Celosvetovo Japonsko 27. máj 2015 YG Entertainment, YGEX

 Referencie 

 Externé odkazy 
 BIGBANG - Loser MV na YouTube
 BIGBANG - Bae Bae MV na YouTube

 Zdroj 

Kategória:EP skupiny Big Bang
Kategória:EP z 2015